೧೯೫೮ರಲ್ಲಿ, ಟಾಹೊ ಸರೋವರದ ಬಳಿ ತನ್ನ ಮಗನ ಮೊದಲ ಕಮ್ಯೂನಿಯನ್ ಪಾರ್ಟಿಯ ವೇಳೆ, ತನ್ನ ಅಪರಾಧಿಕ ಕುಟುಂಬದ ಡಾನ್ ಎಂಬ ತನ್ನ ಪಾತ್ರದಲ್ಲಿ ಮೈಕಲ್ ಕೊರ್ಲಿಯೋನಿ ಅನೇಕ ಸಭೆಗಳನ್ನು ನಡೆಸುತ್ತಾನೆ. ತನ್ನ ಬ್ರೂಕ್ಲಿನ್ ಪ್ರಾಂತವನ್ನು ಮೈಕಲ್‍ನ ವ್ಯವಹಾರದ ಜೊತೆಗಾರ ಹೈಮನ್ ರಾತ್‍ಗಾಗಿ ಕೆಲಸ ಮಾಡುವ ರೊಸಾಟೊ ಸೋದರರ ವಿರುದ್ಧ ರಕ್ಷಿಸಿಕೊಳ್ಳುವುದಕ್ಕೆ ಸಹಾಯಮಾಡಲು ಮೈಕಲ್ ನಿರಾಕರಿಸಿದನು ಎಂದು ಕೊರ್ಲಿಯೋನಿಯ ಕ್ಯಾಪೊರೆಜೀಮ್ ಫ಼್ರ್ಯಾಂಕ್ ಪೆಂಟ್ಯಾಂಜೆಲಿ ನಿರಾಶನಾಗುತ್ತಾನೆ. ಆ ರಾತ್ರಿ, ತನ್ನ ಮನೆಯಲ್ಲಿ ಕೊಲೆ ಪ್ರಯತ್ನದಿಂದ ಪಾರಾದ ನಂತರ ಮೈಕಲ್ ನೆವಾಡಾವನ್ನು ತೊರೆಯುತ್ತಾನೆ.

ಕೊಲೆಯನ್ನು ರಾತ್ ಯೋಜಿಸಿದ್ದನು ಎಂದು ಮೈಕಲ್ ಶಂಕಿಸುತ್ತಾನೆ, ಆದರೆ ಮಯಾಮಿಯಲ್ಲಿ ಅವನನ್ನು ಭೇಟಿಯಾಗಿ ಅಜ್ಞಾನದ ಸೋಗುಹಾಕುತ್ತಾನೆ. ನ್ಯೂ ಯಾರ್ಕ್‌ನಲ್ಲಿ, ರೊಸಾಟೊ ಕುಟುಂಬದೊಂದಿಗೆ ಶಾಂತಿ ಮಾಡಿಕೊಳ್ಳುವ ಮೂಲಕ ಪೆಂಟ್ಯಾಂಜೆಲಿ ಮೈಕಲ್‍ನ ತೋರಿಕೆಯನ್ನು ಕಾಪಾಡಿಕೊಳ್ಳಲು ಪ್ರಯತ್ನಿಸುತ್ತಾನೆ, ಆದರೆ ಅವರು ಅವನನ್ನು ಸಾಯಿಸಲು ಪ್ರಯತ್ನಿಸುತ್ತಾರೆ. ರಾತ್, ಮೈಕಲ್ ಮತ್ತು ಅವನ ಹಲವು ಜತೆಗಾರರು ಫ಼ುಲ್ಜೆಂಚಿಯೊ ಬಟಿಸ್ಟಾನ ಸಹಕಾರಿ ಸರ್ಕಾರದ ಕೆಳಗೆ ತಮ್ಮ ಭವಿಷ್ಯದ ಕ್ಯೂಬನ್ ಸಾಧ್ಯತೆಗಳನ್ನು ಚರ್ಚಿಸಲು ಹವಾನಾಗೆ ಪ್ರಯಾಣಿಸುತ್ತಾರೆ. ನಡೆಯುತ್ತಿರುವ ಕ್ಯೂಬನ್ ಕ್ರಾಂತಿಯ ಕಾರ್ಯಸಾಧ್ಯತೆಯನ್ನು ಪುನಃ ಪರಿಶೀಲಿಸಿ ಮೈಕಲ್‍ಗೆ ಹಿಂಜರಿಕೆಯಾಗುತ್ತದೆ. ಹೊಸ ವರ್ಷದ ಮುನ್ನಾ ದಿನದಂದು, ಅವನು ರಾತ್ ಮತ್ತು ರಾತ್‍ನ ಬಲಗೈ ಬಂಟ ಜಾನಿ ಓಲಾನನ್ನು ಸಾಯಿಸಲು ಪ್ರಯತ್ನಿಸುತ್ತಾನೆ, ಆದರೆ ಮೈಕಲ್‍ನ ಅಂಗರಕ್ಷಕನು ಪತ್ತೆಯಾಗಿ ಪೋಲಿಸರ ಗುಂಡಿನಿಂದ ಸಾಯಿಸಲ್ಪಟ್ಟಾಗ ರಾತ್ ಬದುಕುಳಿಯುತ್ತಾನೆ. ಫ಼್ರೆಡೊ ತಾನು ಮತ್ತು ಓಲಾ ಎಂದೂ ಭೇಟಿಯಾಗಿಲ್ಲ ಎಂದು ಸಾಧಿಸಿ ನಂತರ ಅನುದ್ದಿಷ್ಟವಾಗಿ ತನಗೆ ಓಲಾ ಗೊತ್ತು ಎಂದು ಬಹಿರಂಗಪಡಿಸಿದಾಗ, ತನ್ನ ಸೋದರ ಫ಼್ರೆಡೊ ತನಗೆ ದ್ರೋಹ ಮಾಡಿದ್ದಾನೆಂದು ಮೈಕಲ್ ಕಂಡುಕೊಳ್ಳುತ್ತಾನೆ. ಬಂಡಾಯಗಾರರ ಮುಂದುವರಿಕೆಗಳ ಕಾರಣ ಬಟಿಸ್ಟಾ ಥಟ್ಟನೇ ರಾಜೀನಾಮೆ ನೀಡುತ್ತಾನೆ. ನಂತರದ ಅವ್ಯವಸ್ಥೆಯ ವೇಳೆ, ಮೈಕಲ್, ಫ಼್ರೆಡೊ ಮತ್ತು ರಾತ್ ಪ್ರತ್ಯೇಕವಾಗಿ ಅಮೇರಿಕಕ್ಕೆ ತಪ್ಪಿಸಿಕೊಂಡು ಹೋಗುತ್ತಾರೆ. ಮನೆಗೆ ವಾಪಸಾದ ಮೇಲೆ, ತನ್ನ ಹೆಂಡತಿ ಕೇಗೆ ಅಕಾಲಪ್ರಸವವಾಯಿತು ಎಂದು ಮೈಕಲ್‍ಗೆ ಗೊತ್ತಾಗುತ್ತದೆ.

ವಾಷಿಂಗ್ಟನ್ ಡಿ.ಸಿ.ಯಲ್ಲಿ, ಸಂಘಟಿತ ಅಪರಾಧದ ಮೇಲಿನ ಒಂದು ಸೆನೇಟ್ ಸಮಿತಿಯು ಕೊರ್ಲಿಯೋನಿ ಕುಟುಂಬವನ್ನು ವಿಚಾರಣೆ ಮಾಡುತ್ತಿರುತ್ತದೆ. ತನ್ನ ಪ್ರಾಣದ ಮೇಲಿನ ಹಿಂದಿನ ಪ್ರಯತ್ನದಿಂದ ಬದುಕುಳಿದ ಪೆಂಟ್ಯಾಂಜೆಲಿ ಮೈಕಲ್‍ನ ವಿರುದ್ಧ ಸಾಕ್ಷಿಹೇಳಲು ಒಪ್ಪಿಕೊಳ್ಳುತ್ತಾನೆ. ಮೈಕಲ್ ತನ್ನನ್ನು ವಂಚಿಸಿದ್ದಾನೆಂದು ಅವನು ನಂಬಿರುತ್ತಾನೆ, ಮತ್ತು ಅವನನ್ನು ಸಾಕ್ಷಿ ರಕ್ಷಣೆಯಲ್ಲಿ ಇರಿಸಲಾಗಿರುತ್ತದೆ.

ನೆವಾಡಾಗೆ ಮರಳಿದ ಮೇಲೆ, ಫ಼್ರೆಡೊ ಏಕಾಂತದಲ್ಲಿ ತನ್ನನ್ನು ಮೈಕಲ್‍ಗೆ ವಿವರಿಸಿಕೊಳ್ಳುತ್ತಾನೆ; ನಿರ್ಲಕ್ಷಿತವೆನಿಸಿ ಸಿಟ್ಟಿನ ಅನುಭವವಾಗಿ, ಪ್ರತಿಯಾಗಿ ಏನಾದರೂ ಸಿಗುವ ನಿರೀಕ್ಷೆಯಲ್ಲಿ ತಾನು ರಾತ್‍ಗೆ ಸಹಾಯ ಮಾಡಿದ್ದೆ—ಆದರೆ ಮೈಕಲ್‍ನ ಪ್ರಾಣದ ಮೇಲಿನ ಪಿತೂರಿಯ ಬಗ್ಗೆ ಗೊತ್ತಿರಲಿಲ್ಲ ಎಂದು ವಾದಿಸುತ್ತಾನೆ. ಸೆನೇಟ್‍ನ ವಕೀಲ ಕ್ವೆಸ್ಟಾಟ್ ರಾತ್‍ನಿಗಾಗಿ ಕೆಲಸ ಮಾಡುತ್ತಿದ್ದಾನೆಂದೂ ಮೈಕಲ್‍ಗೆ ತಿಳಿಸುತ್ತಾನೆ. ಮೈಕಲ್ ಪ್ರತಿಕ್ರಿಯಿಸುತ್ತಾ ಫ಼್ರೆಡೊನಿಂದ ಸಂಬಂಧ ಕಡಿದುಕೊಳ್ಳುತ್ತಾನೆ, ಮತ್ತು ತಮ್ಮ ತಾಯಿಯು ಬದುಕಿರುವಾಗ ಫ಼್ರೆಡೊಗೆ ಏನೂ ಆಗಬಾರದೆಂದು ತನ್ನ ಕ್ಯಾಪೊಗೆ ಹೇಳುತ್ತಾನೆ. ಭಾರಿ ರಕ್ಷಣೆಯಲ್ಲಿರುವ ಪೆಂಟ್ಯಾಜೆಲಿಯನ್ನು ತಲುಪಲು ಮೈಕಲ್‍ಗೆ ಆಗುವುದಿಲ್ಲ, ಹಾಗಾಗಿ ಸಿಸಿಲಿಯಿಂದ ಪೆಂಟ್ಯಾಂಜೆಲಿಯ ಸೋದರನನ್ನು ಕರಿಸುತ್ತಾನೆ, ಪರಿಣಾಮವಾಗಿ ಪೆಂಟ್ಯಾಂಜೆಲಿ ತನ್ನ ಹಿಂದಿನ ಹೇಳಿಕೆಯನ್ನು ತ್ಯಜಿಸುತ್ತಾನೆ; ವಿಚಾರಣೆಯು ಕೋಲಾಹಲದಲ್ಲಿ ರದ್ದಾಗುತ್ತದೆ.

ತಾನು ವಾಸ್ತವವಾಗಿ ಗರ್ಭಪಾತ ಮಾಡಿಸಿಕೊಂಡೆ, ಅಕಾಲ ಪ್ರಸವವಲ್ಲ ಎಂದು ಕೇ ಮೈಕಲ್‍ಗೆ ಬಹಿರಂಗಪಡಿಸುತ್ತಾಳೆ, ಮತ್ತು ತಮ್ಮ ಮಕ್ಕಳನ್ನು ಮೈಕಲ್‍ನ ಅಪರಾಧದ ಜೀವನದಿಂದ ತೆಗೆದುಹಾಕುವ ಉದ್ದೇಶ ಹೊಂದಿದ್ದೇನೆ ಎಂದು ಹೇಳುತ್ತಾಳೆ. ಆಕ್ರೋಶಗೊಂಡು, ಮೈಕಲ್ ಕೇಗೆ ಹೊಡೆಯುತ್ತಾನೆ, ಅವಳನ್ನು ಕುಟುಂಬದಿಂದ ಹೊರಗೆ ಹಾಕುತ್ತಾನೆ, ಮತ್ತು ಮಕ್ಕಳನ್ನು ವಶಕ್ಕೆ ತೆಗೆದುಕೊಳ್ಳುತ್ತಾನೆ.

ಕಾರ್ಮೆಲಾ ಕೊರ್ಲಿಯೋನಿ ಸಾಯುತ್ತಾಳೆ. ಅಂತ್ಯಕ್ರಿಯೆಯಲ್ಲಿ, ಮೈಕಲ್ ಫ಼್ರೆಡೊನನ್ನು ಕ್ಷಮಿಸಿದಂತೆ ಕಾಣುತ್ತದೆ.

ರಾತ್‍ಗೆ ಆಶ್ರಯವನ್ನು ನಿರಾಕರಿಸಲಾಗುತ್ತದೆ ಮತ್ತು ಇಸ್ರೇಲ್‍ಗೆ ಪ್ರವೇಶಿಸುವ ಅವಕಾಶ ಸಿಗುವುದಿಲ್ಲ. ಅವನು ಒತ್ತಾಯಪೂರ್ವಕವಾಗಿ ಅಮೇರಿಕಕ್ಕೆ ಹಿಂತಿರುಗಬೇಕಾಗುತ್ತದೆ. ಕೊನ್ಸಿಲಿಯರಿ ಟಾಮ್ ಹೇಗನ್‍ನ ಅಸಮ್ಮತಿಯ ನಡುವೆಯೂ, ಆಗಮಿಸಿದ ತಕ್ಷಣ ರಾತ್‍ನನ್ನು ಅಡ್ಡಗಟ್ಟಿ ಗುಂಡುಹೊಡೆದು ಸಾಯಿಸಲು ಮೈಕಲ್ ಕ್ಯಾಪೊರೆಜೈಮ್ ರೊಕೊ ಲ್ಯಾಂಪೋನಿಯನ್ನು ಕಳಿಸುತ್ತಾನೆ. ತನ್ನ ಕೆಲಸವನ್ನು ಮುಗಿಸಿದ ಮೇಲೆ ರಾಕೊನನ್ನು ಸರ್ಕಾರಿ ಗೂಢಚಾರಿಗಳು ಗುಂಡಿಕ್ಕಿ ಸಾಯಿಸುತ್ತಾರೆ. ಸಾಕ್ಷಿ ರಕ್ಷಣಾ ಆವರಣದಲ್ಲಿ, ರೋಮನ್ ಸಾಮ್ರಾಟರ ವಿರುದ್ಧದ ವಿಫಲ ಪಿತೂರಿಗಾರರು ಹಲವುವೇಳೆ ಆತ್ಮಹತ್ಯೆ ಮಾಡಿಕೊಳ್ಳುತ್ತಿದ್ದರು ಎಂದು ಹೇಗನ್ ಪೆಂಟ್ಯಾಜೆಲಿಗೆ ನೆನಪಿಸುತ್ತಾನೆ ಮತ್ತು ಅವನ ಕುಟುಂಬವನ್ನು ನೋಡಿಕೊಳ್ಳಲಾಗುವುದು ಎಂದು ಭರವಸೆ ನೀಡುತ್ತಾನೆ. ಆಮೇಲೆ ಪೆಂಟ್ಯಾಂಜೆಲಿ ತನ್ನ ಸ್ನಾನದ ತೊಟ್ಟಿಯಲ್ಲಿ ತನ್ನ ಮಣಿಕಟ್ಟನ್ನು ಸಿಗಿದುಕೊಳ್ಳುತ್ತಾನೆ. ಮೈಕಲ್‍ನ ಆದೇಶಗಳನ್ನು ನಿರ್ವಹಿಸುತ್ತಾ ಆಲ್ ನೇರಿ ಫ಼್ರೆಡೊನನ್ನು ಸರೋವರದಲ್ಲಿ ಹತ್ಯೆ ಮಾಡುತ್ತಾನೆ.

ಮೈಕಲ್ ಒಬ್ಬನೇ ಕೆರೆಯ ಪಕ್ಕದಲ್ಲಿ ಕುಟುಂಬ ಆವರಣದಲ್ಲಿ ಕೂಡುತ್ತಾನೆ.

ದೂರದರ್ಶನಕ್ಕಾಗಿ ಬಿಡುಗಡೆಗಳು ಮತ್ತು ವೀಡಿಯೊ
ಕಥಾವಸ್ತು
ಬಾಕ್ಸ್ ಆಫ಼ಿಸ್
ಪಾತ್ರವರ್ಗ